# TUTOR LEARNING INITIATIVE: NULEPATE, A DON A KEMTE LEH INNKUANPIHTE’ THEIH DING THU

Hih thu pen Tutor Learning Initiative tawh kisai nulepate, naupang kemte leh a donte’ theihding hi a, 2023 kum sung sang laisinna ah sangnaupangte a panpih ding thute ahi hi.

Victorian Government in Tutor Learning Initiative (TLI) lawhcingin a tangzai semsem nadingin 2023 kum ading $258.4 million zang beh ding hi. Tua hileh [School name] cih bang Victoria sunga om sanginnte in 2022 kumin a lut sang sia/siamahte cialsuak zo ding hi, ahihkeileh laisinna ah panpihna kisam beh sangnaupangte a huh ding sia/siamah thak sam zo ding uh hi.

TLI hangin sanginnte in sangnaupang tawmno ta bek tawh kithuahin, sang laisinna a panpih ding theihna siamna kicing nei sang sia/siamahte cial zo ding uh a, laigelh laisim leh nambat sim limsin zo deuh ding uh hi. Hih sepkhiatna thak pen Australia leh leitungbup thukimna tawh kituak a, mimal tawmno ta-in laisin pen a muibun pen pilsinna nasep khat ahih lam hong lak a, sangnaupangte a sang laisinna uh ah a khantoh nadingin panpih thei hi.

[School name] panin, nung kum [school name] ii TLI program panpih thapiakna ah hong kihel, laihilh sia/siamahte, sang sia/siamahte leh a innkuanpihte khempeuh tungah lungdam kong ko nuam uh hi.

Tutor Learning Initiative ah teelna ngah sangnaupangte’ innkuanpihte sanginn pan hong kihopih ding hi.

[School name], Tutor Learning Initiative tawh kisai dotnop a om leh, [School’s TLI contact / coordinator] hopih in.

Tutor Learning Initiative tawh kisai thulelate a cingin et nading: [Tutor Learning Initiative: extra learning support for your child | Victorian Government (www.vic.gov.au)](https://www.vic.gov.au/tutor-learning-initiative-extra-learning-support-your-child)

2023 kum [school name] ii TLI program kizom suakin, mimal tawmno ta kikhenin laisinsak zo a, tulaitak leh mailam ah sangnaupangte a mainawt zawh nading ka lunggulh uh hi.